През 1830 година жителите на Нивел се включват активно в Революцията, довела до създаването на независима Белгия. През следващите десетилетия градът е обхванат от индустриализацията с изграждането на металургичен завод и железопътна линия. Нивел е тежко засегнат от бомбардировки по време на Втората световна война, като църквата е почти напълно разрушена и възстановяването ѝ е завършено едва през 1984 година.